Kunngjøring

Stavanger Open- Akt 3 Javacup - 24 og 25 juni 2017

 for Melges 24

**1 REGLER**

**1.1** Regattaen vil være underlagt reglene slik de er definert i *Kappseilingsreglene 2017-2020*

**1.2** Klassereglene for Melges 24 vil gjelde

**1.3** Denne kunngjøringen og seilingsbestemmelsene

**1.4** Regel 44.1 er endret se punkt 10.

**1-5** Hvis det er uoverensstemmelse mellom kunngjøring og seilingsbestemmelser vil seilingsbestemmelsene ha fortrinn.

**2 REKLAME**

**2.1** Deltagerreklame tillates i samsvar med NSF`s regler for reklame

**3 RETT TIL Å DELTA OG PÅMELDING**

**3.1** Regattaen er åpen for alle Melges 24.

**3.2** Påmelding gjøres på regattaens hjemmeside på Seilmagasinet.no

**3.3** Påmeldingsfrist er satt til tirsdag 21.juni klokka 23.59

**3.4** Etteranmelding av båter aksepteres under foruttsettning av at et tiltrekkelig antall båter er påmeldt før fristens utløp og at regattaen derfor blir gjennomført.

**4 PÅMELDINGSAVGIFT**

4.1 Påmeldingsavgift er kr 800,-.

4.1 Etteranmeldingsavgift er kr 1000,-.

**5 TIDSPROGRAM, ANTALL SEILASER OG HEISING**

**5.1** Registrering kan gjøres på regattakontoret i Seilforeningen 1928s klubbhus fra klokka 08.00 lørdag 24. juni. Ankomst til Seilforeningen 1928 se vedlegg.

**5.2** Rormannsmøte avholdes lørdag klokka 10.00

**5.3** Seilasene avvikles lørdag 24. juni og søndag 25.juni

Det planlegges inntil 6 seilaser pr dag.

5.4 Planlagt tid for varselsignal for første seilas lørdag er kl. 10.30

 Planlagt tid for varselsignal for første seilas søndag er kl. 11.00

**5.5** Ikke noe varselsignal blir gitt etter kl. 17.00 lørdag.
Ingen varselsignal blir gitt etter kl 14:00 søndag.

**5.6** Premieutdeling vil bli foretatt så raskt som mulig etter målgang søndag.

**5.7** Det planlegges utheising av båter fra havnen i Breivik lørdag morgen mellom klokka 09-10. Båtene må være rigget og klar for utheising klokka 09.00 og besetningen må være klar til å hjelpe til slik at båtene kommer raskt på vannet.

 Det planlegges oppheising av båter umiddelbart etter siste regatta søndag. Båter som skal lengst heises først.

**6 SEILINGSBESTEMMELSER**

Seilingsbestemmelsene er tilgjengelige på regattaens hjemmeside på sailracesystem.no fra onsdag 21. juni 2017

**7 STEVNETS BELIGGENHET**

Seilforeningen 1928 holder til i Breivik i Stavanger. Baneområdet er umiddelbart utenfor seilforeningen og øst av Marøy.

**8 LØPENE**

Det seiles pølsebane.

**9 STRAFFESYSTEM**

Regel 44.1 endret slik at totørnstraff er erstattet med entørnstraff.

**10 POENGBEREGNING**

**10.1** Systemet for poengberegning er lavpoengsysetmet.

**10.2** 1 seilas må fullføres for at det skal være en gyldig serie.

**10.3** (a) Når færre enn 4 seilaser har blitt fullført, vil en båts poeng for serien være dens totale poengsum.

(b) Når fra 4 til 7 seilaser har blitt fullført, vil en båts poeng for serien være dens totale poengsum minus dens dårligste poeng.

(c) Når fler en 8 seilaser har blitt fullført, vil en båts poeng for serien være dens totale poengsum minus dens to dårligste poeng.

**10.4** For Melges 24 inngår resultatet fra regattaen i rankingen som Akt 3 i JavaCup.

**11 SUPPORTBÅTER**

Supportbåter skal merkes med Foreningsflagg.

**12 BÅTPLASSER**

Båter skal oppbevares på deres tildelte plasser mens de er i havnen.

**13 RESTRIKSJONER PÅ Å TA BÅTER PÅ LAND**

Båter skal ikke tas på land i løpet av regattaen annet enn med, og i samsvar med betingelsene i, skriftlig forhånds-tillatelse fra regatta-komiteen.

**14 RADIOKOMMUNIKASJON**

Unntatt i en nødsituasjon skal en båt verken sende radiomeldinger mens den kappseiler eller motta radiomeldinger som ikke er tilgjengelige for alle båtene. Denne restriksjonen gjelder også mobiltelefoner.

**15 PREMIER**

Premier vil bli foretatt 1/3 premiering av de startende båtene i hver klasse.

**16 ANSVARSFRASKRIVELSE**

Deltagere i regattaen deltar ene og alene på eget ansvar. Se regel 4, Avgjørelse om å kappseile. Den organiserende myndighet vil ikke akseptere noe ansvar for skade på materiell eller person eller dødsfall inntruffet i forbindelse med, før, under eller etter regattaen.

**17 FORSIKRING**

Hver deltagende båt skal være forsikret med gyldig ansvarsforsikring.

**18 YTTERLIGERE INFORMASJON**

For ytterligere informasjon vennligst kontakt:

Jan Inge Hellesmark: jhellesmark@gmail.com 915 56 630 eller

Regattasjef Terje Rise, regattasjef@seilforeningen1928.no telefon 47667667

Ankomst Seilforeningen 1928 fra Bergen eller Kristiansand via E 39

Avkjørsel fra E39 til sykehuset

Adresse: Breivikveien 41, 4014 Stavanger



1928

